Tápszer miatt - Csecsemőgondozás, gyermeknevelés
Főoldal / Orvos válaszol / Összes kérdés / Csecsemőgondozás, gyermeknevelés / Tápszer miatt
Tápszer miatt
Tisztelt Doktor˛/Doktornő! Kisfiam most 5 és fél hónapos. 4 hónapos koráig kapott anyatejet és kiegészítésként tápszert (kis mértékben). 4 hónapos kora óta egyre több tápszert kap, mostanra már csak azt. A széklete színe ezzel egy időben megváltozott, sötétzöld színű lett. A kérdésem az lenne, hogy ez a tápszertől lehet e. Milupa Milumil HA1-es tápszert kap. Széklete minden nap van általában. Valamint, hogy mennyi folyadékot kellene neki innia egy nap, vagy kell e egyáltalán a tápszer mellé innia. Nem igazán akar elfogadni semmiféle folyadékot, max. 1 dl. teát iszik meg egy nap.
Kedves Édesanya! A tápszertől megváltozik a csecsemők székletének színe, aranysárga, savanykás szagú anyatejes széklet helyett, az Ön által is leírt zöldes színű széklet jellemző tápszeres etetés mellett. Ha a széklet normál állagú, nyákot, vért, nem tartalmaz, nem kell aggódnia! A gyermek napi folyadékszükséglet kb. 150 ml/ testsúlykilogramm, ettől természetes több folyadékra lehet szükség láz, nagy meleg, hasmenés, stb. esetén és az egyes csecsemőknek különbözőek az igényeik. Tápszer mellé nyugodtan kínálhatja folyadékkal a csecsemőt, a pici az igénye szerint jelzi önnek, amire szüksége van. Kisfiánál elkezdheti az új ízek, szilárd ételek bevezetését!
Kérdés: 2010. augusztus 27., 10:07; Megválaszolva: 2010. augusztus 31., 11:20